Rettens dom (Ottende Afdeling) af 16. september 2013 – Iliad m.fl. mod Kommissionen

(Sag T-325/10)

»Statsstøtte — kompensationen af public service-udgifter i forbindelse med et projekt vedrørende et elektronisk telekommunikationsnet med meget høj hastighed i departementet Hauts-de-Seine — afgørelse, hvori det fastslås, at der ikke foreligger støtte — manglende indledning af den formelle undersøgelsesprocedure — alvorlige vanskeligheder — Altmark-dommen — tjenesteydelser af almindelig økonomisk interesse — markedssvigt — overkompensering«

1. Retslig procedure — stævning — formkrav — kort fremstilling af søgsmålsgrundene — ingen fremstilling af retlige søgsmålsgrunde i stævningen — henvisning til samtlige bilag til stævningen — afvisning [statutten for Domstolen, art. 21, stk. 1; Rettens procesreglement, art. 44, stk. 1, litra c)] (jf. præmis 28)

2. Statsstøtte — påtænkte støtteforanstaltninger — Kommissionens undersøgelse — indledende fase og kontradiktorisk fase — en støttes forenelighed med det indre marked — vanskeligheder ved bedømmelsen — Kommissionens forpligtelse til at indlede den kontradiktoriske fase — alvorlige vanskeligheder — begreb — objektiv karakter — bevisbyrde — omstændigheder, som gør det muligt at fastslå, at der foreligger sådanne vanskeligheder (art. 87, stk. 1, EF og art. 88, stk. 2 og 3, EF; Rådets forordning nr. 659/1999, art. 4, stk. 4) (jf. præmis 30-38, 56-60 og 84)

3. Statsstøtte — påtænkte støtteforanstaltninger — Kommissionens undersøgelse — indledende fase — varighed — maksimal frist på to måneder — beregning af varigheden af den foreløbige undersøgelse fra datoen for modtagelsen af en fuldstændig anmeldelse — begrebet fuldstændig anmeldelse (art. 88, stk. 2 og 3, EF; Rådets forordning nr. 659/1999, art. 2, stk. 2, og art. 4, stk. 1 og 5) (jf. præmis 43-53)

4. Statsstøtte — påtænkte støtteforanstaltninger — Kommissionens undersøgelse — indledende fase og kontradiktorisk fase — pligt for Kommissionen til at indlede den kontradiktoriske procedure i tilfælde af alvorlige vanskeligheder — anmodning om supplerende oplysninger — medlemsstatens myndigheders fremtidige forpligtelser — omstændigheder, der ikke i sig selv er udtryk for alvorlige vanskeligheder (art. 88, stk. 2 og 3, EF) (jf. præmis 62-70, 75, 78 og 79)

5. Annullationssøgsmål — fysiske eller juridiske personer — retsakter, som berører dem umiddelbart og individuelt — kommissionsbeslutning, hvori det fastslås, at der ikke foreligger statsstøtte — interesserede parters søgsmålskompetence i henhold til artikel 88, stk. 2, EF — identifikation af sagens genstand — søgsmål med henblik på at beskytte interesserede parters processuelle rettigheder — anbringender vedrørende vurderingen af de oplysninger og den dokumentation, som Kommissionen har til rådighed — lovlig [art. 88, stk. 2, EF og art. 263, stk. 4, TEUF; Rettens procesreglement, art. 44, stk. 1, litra c); Rådets forordning nr. 659/1999, art. 1, litra h), art. 4, stk. 3, og art. 6, stk. 1] (jf. præmis 83)

6. Statsstøtte — begreb — foranstaltninger med henblik på kompensation for udgifter til offentlig tjeneste, som en virksomhed har påtaget sig — ikke omfattet — betingelser opstillet i Altmark-dommen (art. 86, stk. 2, EF og art. 87, stk. 1, EF) (jf. præmis 111-113, 192-196, 205, 208, 212, 220, 221, 235, 236 og 242)

7. Statsstøtte — Kommissionens undersøgelse — indførelse af en ramme for støtte i en bestemt erhvervssektor — regler for sektoren for elektronisk kommunikation med høj hastighed meddelt af Kommissionen i retningslinjer — anvendelse af nævnte retningslinjer fra første dag efter deres offentliggørelse — offentliggørelse samme dag som vedtagelsen af den anfægtede beslutning — retningslinjerne ikke anvendelige på nævnte beslutning (art. 88, stk. 1, EF; Kommissionens meddelelse 2009/C 235/07, punkt 3, 7, 59 og 80) (jf. præmis 114)

8. Konkurrence — virksomheder, der har fået overdraget at udføre tjenesteydelser af almindelig økonomisk interesse — definition på tjenesteydelser af almindelig økonomisk interesse — medlemsstaternes skøn — grænser — Kommissionens kontrol og domstolsprøvelse begrænset til tilfælde af åbenlyse fejl (art. 86, stk. 2, EF og art. 87, stk. 1, EF; Kommissionens meddelelse 2001/C 17/04, punkt 22 og 24) (jf. præmis 119-121)

9. Statsstøtte — begreb — bedømmelseskriterier — markedssvigt — indvirkning på kvalificeringen af en tjenesteydelse som tjenesteydelse af almindelig økonomisk interesse — den objektive karakter af vurderingen af svigtet — vurderingstidspunkt (art. 86, stk. 2, EF og art. 87, stk. 1, EF; Kommissionens meddelelse 2001/C 17/04, punkt 14, og 2009/C 235/07, punkt 24, 77 og 78) (jf. præmis 159-164, 169 og 185-187)

10. Institutionernes retsakter — begrundelse — forpligtelse — rækkevidde — kommissionsbeslutning vedrørende statsstøtte — domstolsprøvelse (art. 87 EF og 253 EF) (jf. præmis 260, 261, 263 og 264)

Angående

Påstand om annullation af Kommissionens beslutning K(2009) 7426 endelig af 30. september 2009 vedrørende kompensation for udgifter til offentlige tjenester til at oprette og drive et elektronisk telekommunikationsnet med meget høj hastighed i Département des Hauts-de-Seine (statsstøtte N 331/2008 – Frankrig).

Konklusion

1) Europa-Kommissionen frifindes.

2) Iliad, Free infrastructure og Free bærer deres egne omkostninger og betaler Kommissionens omkostninger.